Foto: Kim Hong-Ji / Reuters Samsung kompaniyasining choraklik operatsion daromadi ikki yil ichida ilk bor pasaydi. Bu haqda kompaniya 2018 yil 4-choragi uchun hisobotida ma’lum qildi. Kompaniya bu davr ichida 9,6 mlrd dollar ishlab topgan, bu esa 2017 yilning shu davridagidan 28,7 foiz kamroqni tashkil qilgan. Daromadning kamayishiga kompaniya mikrosxemalariga talab pasaygani va smartfonlar bozorida raqobat kuchaygani sabab bo‘lgan. Shu sababli kompaniya 2019 yil 1-choragida ham daromad kamayishini kutmoqda. Shunga o‘xshash vaziyat Apple kompaniyasi bilan ham yuz bermoqda. Kompaniya rahbari Tim Kuk yangi yilning 1-choragida daromad kamayishi mumkinligini aytgan. Bunga smartfonlar savdosining pastligi sabab bo‘lmoqda. Kuk bunda AQSh va Xitoy o‘rtasidagi savdo urushi hamda foydalanuvchilarning eski modellardan yangilariga o‘tishni istamayotganini sabab qilib ko‘rsatgan.